༄༅། །གཏེར་སྲུང་ཆེན་མོ་རྡོ་རྗེ་གཤོག་རྒོད་མའི་སྐྱེད་ཆོག་བཞུགས་སོ། །
གངས་རིའི་ཕྲེང་བ་ཆེན་པོས་ཡོངས་སུ་བསྐོར་བ་དེའི་ནང་དུ། མཚོ་དང་། རྫི་ང་བུ་དང་།
ནེའུ་གསིང་དུ་མས་མངོན་པར་བཀྲ་བའི་དབུས་སུ། འོད་སྣང་གི་ཁྲག་ཞག་གི་རྦ་ཀློང་དེའི་སྟེང་དུ་
སྣ་ཚོགས་པདྨ་དང་ཉི་ཟླའི་སྟེང་དུ་ཡི་གེ་བྩོ་ཡོངས་སུ་གྱུར་པ་ལས། རྡོ་རྗེ་གཤོག་རྒོད་མ་སྐུ་མདོག་
མཐིང་ནག་དབུ་ལྔ་ཕྱག་བཞི་འཇིགས་སུ་རུང་བའི་ཆ་བྱད་ཅན། ཕྱག་གཡས་ཀྱི་དང་པོས་
འགུགས་བྱེད་ཀྱི་ལྕགས་ཀྱུས་དགྲ་བགེགས་ཀྱི་སྙིང་ནས་འདྲེན་ཞིང་། འོག་མའི་རྡོ་རྗེས་གདུག་པ་
ཅན་ཀླད་ནས་གཟིར་བར་བྱེད་པ། གཡོན་གྱི་དང་པོའི་དགྲ་སྟས་མ་རུང་པ་ཀུན་གྱི་མགོ་བོ་གཅོད་
ཅིང་། འོག་མས་ཐོད་ཁྲག་ཞལ་དུ་རྔུབ་པ། སྤྱན་གསུམ་སྡང་མིག་ཏུ་གཟིར་ཞིང་ཁྲོ་ཆུ་ལྟར་
འཁོལ་བ། ཞལ་གདངས་ཤིང་མཆེ་བ་བཙིགས་པ། སྐུ་ལ་དུར་ཁྲོད་ཀྱི་ཆས་བརྒྱད་ཀྱིས་བརྒྱན་པ།
མགྱོགས་བྱེད་རླུང་གི་གཤོག་པ་ཅན་གྱི་དྲེའུ་ཆིབས་པ། གླིང་བཞི་སྐད་ཅིག་ལ་འཁོར་བ། དེའི་
འཁོར་དུ་ལྷ་མོ་ཧེ་ལེ་འབར་མ། རྡོ་རྗེ་གཡུ་སྒྲོན་མ། དུང་ཁང་ཆེན་མོ།དགེ་བསྙེན་ཆེན་མོ།དཔལ་གྱི་
ལྷ་མོ། པདྨ་གར་གྱི་དབང་ཕྱུག་མ། སྡེ་ཁམས་གནས་བདག ཀླུ་མོ་ཁ་འབར། ནད་ཡམས་
བདག་མོ། རྡོ་རྗེ་ཆོས་སྒྲོན། རྡོ་རྗེ་གནས་གཡོན། ཀླུ་རྗེ་རྒྱལ་བ་ཐོད་དཀར། གནས་གསུམ་དཔའ་
བོ་མཁའ་འགྲོ་ལ་སོགས་པ་སྤྲིན་གྱི་ཕུང་པོ་གཏིབས་པ་ལྟར་བཞུགས་པར་གྱུར་པར། དེ་རྣམས་ཀྱི་
དཔྲལ་བར་ཨཱོ་དཀར་པོ། མགྲིན་པར་ཨཱཿདམར་པོ། ཐུགས་ཁར་ཧཱུྃ་སྔོན་པོ་རྣམས་ཀྱིས་མཚན་
པར་གྱུར། རང་ཡི་དམ་དུ་གསལ་བའི་ཐུགས་ཁ་ནས་འོད་ཟེར་འཕྲོས་པས་རང་བཞིན་གྱི་གནས་
ནས་སྤྱན་དྲངས་པར་གྱུར།སྔོན་ཚེ་པདྨ་འབྱུང་གནས་སྤྱན་སྔ་རུ། །ཞེས་སོགས།
110

པོད་དང་པོ་ཆོག་སྒྲིག་གི་སྐོར།